Source: https://www.epi.sk/zz/1949-74/znenie-19490101
Timestamp: 2019-09-22 20:44:35+00:00
Document Index: 7316638

Matched Legal Cases: ['§ 39', '§ 2', '§ 23', '§ 1', '§ 12', '§ 12', '§ 15', '§ 31', '§ 14', '§ 37', '§ 15', '§ 37', '§ 31', 'súd ', '§ 14']

74/1949 Zb. Nariadenie, ktorým sa vykonávajú niektoré ustanovenia zákona zo dňa 22. decembra 1948, č. 322 Sb., o... | Aktuálne znenie
Hľadaj v 74/1949 ×
74/1949 Zb.
Nariadenie č. 74/1949 Zb.Nariadenie, ktorým sa vykonávajú niektoré ustanovenia zákona zo dňa 22. decembra 1948, č. 322 Sb., o advokácii (advokátskeho poriadku)
Účinnosť od 01.01.1949 do31.12.1951
Zrušený 114/1951 Zb.
Aktuálne znenie 01.01.1949 - 31.12.1951
zo dňa 21. februára 1949,
ktorým sa vykonávajú niektoré ustanovenia zákona zo dňa 22. decembra 1948, č. 322 Sb., o advokácii (advokátskeho poriadku).
Minister spravodlivosti nariaďuje podľa § 39 zákona zo dňa 22. decembra 1948, č. 322 Sb., o advokácii (advokátskeho poriadku):
(1) Predpísanou odbornou spôsobilosťou podľa § 2, ods. 2 zákona č. 322/48 Sb. (ďalej len „zákon“) treba rozumieť:
a) s prospechom dokončené právnické štúdium;
b) úspešné složenie odbornej justičnej skúšky;
c) právnu prax za čas päť rokov, vykonanú u advokáta alebo na súde.
(2) Ak svolí k tomu Ústredné sdruženie advokátov v Prahe (ďalej len „ústredné sdruženie“), môže byť čas päť rokov, ustanovený v odseku 1, písm. c) skrátený na tri roky.
(3) Minister spravodlivosti môže odpustiť náležitosti ustanovené v odseku 1 alebo niektorú z nich.
Predpísanou odbornou spôsobilosťou podľa § 23, ods. 1 zákona treba rozumieť s prospechom dokončené právnické štúdium. Minister spravodlivosti môže predpísané štúdium celkom alebo zčasti odpustiť; tým je odpustená i náležitosť, ustanovená v § 1, ods. 1, písm. a).
Ústredné sdruženie a krajské sdruženie advokátov (ďalej len „krajské sdruženie“) sú povinné bezodkladne oznámiť Ministerstvu spravodlivosti svoje usnesenia a opatrenia.
Prijatie za člena krajského sdruženia (§ 12, ods. 1 zákona), preloženie člena (§ 12, ods. 2 zákona), zriadenie námestníka (§ 15, ods. 1 a § 31, ods. 1 zákona), vylúčenie člena (§ 14, ods. 1 zákona), prevzatie a neprevzatie doterajšieho advokáta (§ 37, ods. 2 zákona), vzdanie sa členstva v krajskom sdružení, zomretie člena a zriadenie likvidátora (§ 15, ods. 2, § 37, ods. 2 zákona), oznámi krajské sdruženie Ministerstvu spravodlivosti, predsedovi Najvyššieho súdu, predsedovi krajského súdu a krajskému národnému výboru svojho kraja, ako aj ústrednému sdruženiu a vyhlási ich v Úradnom liste.
Ak požiada kárny súd, aby krajské sdruženie zriadilo advokátovi námestníka (§ 31, ods. 1 zákona), upovedomí o tom advokáta, proti ktorému bolo kárne konanie začaté; odo dňa doručenia tohto upovedomenia nesmie advokát osobne vykonávať advokáciu. Kárny súd môže kedykoľvek navrhnúť, aby toto opatrenie bolo zrušené.
(1) Advokáti, ktorí boli ku dňu začiatku účinnosti zákona členmi advokátskych komôr, môžu podať na krajskom sdružení, príslušnom podľa ich sídla, v lehote, určenej týmto sdružením, žiadosť o prevzatie za člena krajského sdruženia.
(2) Likvidátor, ustanovený neprevzatému advokátovi, sa postará do jedného mesiaca, aby si strany zvolily nového advokáta a zatiaľ ich pred súdmi a úradmi zastupuje a chráni pred právnou ujmou na základe doterajšieho plnomocenstva neprevzatého advokáta.
Krajské sdruženie môže zriadiť námestníka i členovi, proti ktorému bolo začaté konanie o vylúčenie (§ 14 zákona).
(1) Kto z príkazu krajského sdruženia vykonáva likvidáciu advokátskej kancelárie, je najmä povinný:
a) vyrozumieť strany o zániku oprávnenia doterajšieho právneho zástupcu vykonávať advokáciu a vydať im alebo ich novému právnemu zástupcovi spisy a listiny na ďalšie opatrenie;
b) vymáhať pohľadávky a plniť záväzky;
c) za advokáta zúčtovať a odviesť platy krajskému sdruženiu; pritom však môže zadržať sumy, potrebné na zaplatenie dlhov, najmä daní a dávok;
d) vydať so súhlasom krajského sdruženia bývalému advokátovi alebo jeho právnym nástupcom sumy, uvoľnené za likvidácie, jako aj zvyšky po skončení likvidácie;
e) urobiť všetky opatrenia na to, aby likvidácia kancelárie bola čo najprv dokončená.
(2) Výdavky likvidácie idú na vrub likvidovanej podstaty advokátskej kancelárie.
Pri výkone dozoru, najmä pri ukladaní poriadkových trestov, môže krajské sdruženie vypočuť člena sdruženia, o ktorého ide. Usnesenie, ktorým sa ukladá poriadkový trest, musí byť odôvodnené.
Toto nariadenie nadobúda účinnosť dňom 1. januára 1949.